Ego Wilhelmus, miseratione divina Lingonensis episcopus, omnibus tam presentibus quam futuris notum facio, quod domina Emelina de Senevoi in presentia mea constituta dedit Deo et beate Marie et monialibus de Juilleio octavam partem quam habebat in pastura de Senevoi, laude et assensu filie sue et generï sui. Preterea dominus Joffridus frater dicte E. dedit similiter Deo et ecclesie Julliacensi pro remedio anime sue et antecessorum suorum, quatuor denarios et obolum Autissiodorensis et plenam mensuram avene apud capellam quam Brocardi debent tam blado quam denariis singulis annis in festo beati Remigii persolvendis. Actum anno gratie Mº CCº undecimo.